Liturgi til forbønsgudstjeneste

**Liturgi**

Introitus

Salme: Gud vi er i gode hænder, 675 (mel: Dybe, stille, stærke, milde)

Hilsen (nåde være med Jer..)

Læsning (1. Kor. 12, 12-14, 19-27)

Trosbekendelsen

Salme: Til himlene rækker, 31

Kollekt: 3-leddet bøn med korsvar imellem

Salme: Mit hjerte er så bange, 150

Evg. læsning (Matt. 7, 24-27) (uden korsvar)

Prædiken

Motet

Meddelelser

Apostolsk velsignelse

Salme: Den grund hvorpå jeg bygger, 666

Nadver (Ritual B)

Salme: Hil dig, frelser og forsoner, 192, v. 7-9

Kollekt

Salutation

Velsignelse

Salme: Din himmelkrone, 259

Postludium

*Liturgi og bønner ved Stine Munch, Mogens Kjær, Ole Burchard Olesen*

**3-leddet bøn**

Gud! Far! Hver dag føjes der nye billeder og historier til verdens gru. Det ene tager det andet, og vi ved snart ikke hvad vi skal gøre eller tænke.

Lyt til vor tryglen! Svar os og se hvor menneskebørnene lider. Hjælp os til at hjælpe og ikke være som strudsen der stikker hovedet i busken. Lad os se vor næste og vor næstes nød. Lige her i vor nærhed, men lad os ikke glemme vore brødre og søstre i lande langt herfra.

Tilgiv os, Gud, når vi slås med dem, vi skulle elske. Hjælp os til at forliges med hinanden, når vi ikke selv kan finde ud af det.

Gud, lad din vilje ske på jord!

Hjælp os at følge dit bud.

***Korsvar***

Herre Jesus Kristus! Du har sagt, at ingen nat kan skjule os for dig. Mørket i verden er tæt, send lys så din klarhed vil komme over os. Lad os mærke, at du holder fast i os. Giv os tro, så vi kan vandre ud i livet med visheden om, at du vandrer med os.

Giv styrke til alle de svage, mod til alle de modløse, håb til alle der er uden håb, kærlighed til alle, der tror sig alene og føler at de er forladt af hele verden.

Vi beder dig for alle, der lider ondt - i krig, i sorg, i ensomhed, i sult og elendighed. For alle der trues på livet. For alle der har mistet deres hjem og tryghed, for forældre der har mistet børn, og børn der har mistet forældre. Vær hos dem og tænd dit lys i mørket.

***Korsvar***

Hellige Ånd! Kom til os så vi ikke savner ord eller mod til at gå dine veje, når vi går ud i livet, ud i verden, i troen på at selv under livets hårde slag, er vi hos dig.

Tak for det håb, du har lagt i vore hjerter, at vi skal se den dag, hvor alt hvad der nu piner og nager forsvinder.. For Kristus gør alting nyt!

**Bøn for Nordirak og Mellemøsten**

Himmelske far, du som selv er til stede midt i blandt os med dit Ord og i din Ånd til trøst og liv:

Vi beder for alle de mennesker, der lider i Nordirak og andre steder i Mellemøsten og i hele verden.

Vi beder for vore kristne brødre og søstre, som forfølges og lider ondt, fordi de tror på Kristus.

Herre, hold dem fast ved dit ord og giv dem mod til at holde ud i de prøvelser, de står midt i.

Vi beder for alle dem, der er fanget i de irakiske byer og bjerge, som sulter og tørster og frygter for fremtiden. Lad hjælpen nå frem til dem, så de kan mærke at de ikke er glemt af omverdenen.

Lad dit lys skinne i mørket og værn deres håb om et værdigt liv i fred og frihed.

Du gode Helligånd, giv alle mod og styrke til livet, selv igennem hårde prøvelser.

Vi beder for dem, der har glemt, hvad medmenneskelighed og kærlighed er, at de må få indsigt og mod til at bryde med hadets, voldens og gengældelsens magt.

Vi beder om forsoning mellem folk i Mellemøsten, og overalt, så vi på tværs af religioner, kulturer og grænser kan genkende hinanden som medmennesker og arbejde sammen for en fælles fremtid.

Herre hør vor bøn, i Jesu navn! Amen